**KUTSESTANDARD**

**Sisearhitekt, tase 6**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Sisearhitekt, tase*  | *6* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Sisearhitekti töö eesmärk on luua esteetiliselt terviklik interjöör arvestades projekteeritava hoone/ruumi kõiki ehitustehnilisi ja funktsionaalseid aspekte. Kuna sisearhitekti töö on tihedalt seotud arhitekti, konstruktori ja teiste ehitusprojekti osade inseneride tööga, peab sisearhitekt nende projektide lahendusi mõistma, analüüsima ja asjakohaseid ettepanekuid tegema.Oma töös lähtub sisearhitekt lähteülesandest, heast projekteerimis- ja ehitustavast, kehtivatest õigusaktidest ja normdokumentidest ja kokkulepetest tellijaga.Sisearhitekt töötab nii siseruumides kui ehitusobjektidel. Töö on loominguline, kuid võib olla periooditi vaimselt pingeline. Töökoormus võib jaotuda ebaühtlaselt.Sisearhitekt kasutab oma töös tavapäraseid bürootöövahendeid, kutsealal töötamiseks vajalikku tarkvara ja muid vahendeid.Kutsealal kehtestatud kutsed:1. Sisearhitekt, tase 6
2. Diplomeeritud sisearhitekt, tase 7
3. Volitatud sisearhitekt, tase 7
4. Sisearhitekt-ekspert, tase 8

**Sisearhitekt, tase 6** on nooremspetsialist, kes osaleb meeskonna liikmena erinevate sisearhitektuursete projektide juures ning on pädev iseseisvalt koostama sisearhitektuuri projekte hoonetele mis ei ole ehitusloa kohustuslikud¹ ning kasutamise otstarbe² ja tuleohutuse järgi³ on elamud (11100, I kasutusviis). Keerulisemate ja mahukamate sisearhitektuuri projektide puhul töötab selle taseme sisearhitekt meeskonna liikmena kõrgema taseme sisearhitekti juhendamisel ja vastutusel.**Diplomeeritud sisearhitekt, tase 7** on samuti spetsialist, kelle pädevusse kuuluvad hooned, mis on kasutamise otstarbe² ja tuleohutuse järgi³ elamud (11100 ja 11200, I kasutusviis), kuid need mis on ehitusloa kohustuslikud¹.**Volitatud sisearhitekt, tase 7** ja **sisearhitekt-ekspert, tase 8** on tippspetsialist, kes koostab, juhib ja hindab sisearhitektuuri projekte ja annab eksperthinnanguid ning teeb auditeid nii elamutele kui ka mitteelamutele. 7. taseme volitatud arhitekti pädevusse, erinevalt 8. taseme arhitekt-eksperdist, ei kuulu kõrgendatud avaliku huvi all olevad hooned⁴.Käesolevas kutsestandardis on kirjeldatud **sisearhitekt, tase 6** kutsealast kompetentsust.-------------------------------------------------¹ - Ehitusseadustik 11.02.2015 Lisa 1 „Tabel ehitusteatise, ehitusprojekti ja ehitusloa kohustuslikkuse kohta“² - MKM määrus 02.06.2015 nr 51 „Ehitise kasutamise otstarvete loetelu“ ³ - Siseministri määrus 30.03.2017 nr 17 „Ehitisele esitatavad tuleohutusnõuded“ Lisa 1 „Hoonete liigitus tuleohutuse järgi“⁴ - Sisearhitektuuri tasemelt ja funktsionaalselt keerukuselt nõudlikele ning avalikkuse kõrgendatud tähelepanu all olevad ehitised, näiteks linnakeskustes või miljööväärtuslikes piirkondades paiknevate või kaitsealuste või ajalooliste ehitiste interjöörid, ehituskunstiliselt või asukoha poolest märkimisväärsete ehitiste interjöörid, esindusfunktsiooniga ehitiste interjöörid. |
| **A.2. Tööosad** |
| **Kohustuslikud tööosad**A.2.1. Hoonete sisearhitektuuri projekteerimineA.2.2. Autorijärelevalve tegemineA.2.3. Mööbli ja sisustuselementide projekteerimine |
| **A.3. Kutsealane ettevalmistus** |
| Sisearhitektil, tase 6on sisearhitektuuri erialal bakalaureusetasemel kõrgharidus. |
| **A.4. Enamlevinud ametinimetused** |
| Sisearhitekt |
| **A.5. Regulatsioonid kutsealal tegutsemiseks** |
| Sisearhitekt, tase 6 kutse ei anna õigust tegutseda pädeva isikuna iseseisvalt ehitusseadustiku mõistes. (Vt ka kutsestandardi osa A1.)  |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvabSisearhitekti oskuste keskmes on võime kohaneda ajas muutuvate ühiskonna ootustega sisearhitektuurile. Üha enam on rõhk sisearhitekti sotsiaalsel vastutusel, mis hõlmab kvaliteetse ja sobiva ruumi loomist kaasaval ning vastutustundlikul viisil. Sisearhitekt peab enam keskenduma oma tegevuse mõtestamisele ja innovatsioonile, arvestades muutuvaid olusid ning interdistsiplinaarseid mõjusid valdkonnale, tähtis on teha koostööd nii erialasiseste kui ka -väliste osapooltega. Oluline on kaasas käia digitaalehituse arengutega, sellega kaasnevate muutuvate töömeetodite ja vahenditega. Keskkonnateadlikkus, süsinikujalajäljega arvestamine ja ehitustehniliste teadmised on tulevikus sisearhitekti töös asendamatud, kuna aitavad tagada jätkusuutliku sisekeskkonna loomist. Loomaks tervislikku siseruumi on sisearhitektidel vajalik jätkuvalt teadvustada siseruumis kasutatavate materjalide mõju inimeste tervisele. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Sisearhitekt, tase 6 kutse koosneb üldoskustest B.2. ja kohustuslikest kompetentsidest B.3.1 - B.3.3. Kutse taotlemisel on nõutav üldoskuste ja kohustuslike kompetentside tõendamine. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**1. Sisearhitektuuri bakalaureusekraad või sellega võrdsustatud erialane kõrgharidus.

**Nõuded kutse taastõendamisel**1. Sisearhitekt, tase 6 kehtiv või mitte rohkem kui kaks aastat tagasi kehtivuse kaotanud kutse.

Kutse andmise korraldus on reguleeritud sisearhitekti kutsete kutse andmise korras. |

|  |
| --- |
| **B.2. Sisearhitekt, tase 6,üldoskused**  |
| Mõtlemisoskused1. Analüüsioskus − Jagab teabe väiksemateks üksusteks ning näeb detailide taga tervikut. Lahendab intellektuaalseid ülesandeid ning tajub üksiktoimingute või etappide kaugemat eesmärki. Hindab kriitiliselt olemasolevat teavet, loob seoseid, teeb järeldusi ja loob seega uut väärtust.
2. Probleemidega tegelemine − Tuvastab ja sõnastab tekkida võivad ning juba tekkinud probleemid. Jagab suuremad probleemid väiksemateks osadeks, hindab võimalusi ja strateegiaid probleemidele lahenduse leidmiseks.
3. Õppimisoskus − Koondab kognitiivsed protsessid uue info omandamiseks. Mõtestab ja väärtustab õpitu sisulist tähendust.
4. Loovmõtlemine − Vaatleb teemat või olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid.
5. Ruumiline mõtlemine − On võimeline mõtlema geomeetrilistest vormidest ja mõistma kolmemõõtmeliste objektide kahemõõtmelist kujutist. Saab aru objektide ruumis liigutamise tagajärgedest ja seostest. Tajub oma asukohta ruumis ja teab, kus asuvad teised objektid tema suhtes.

Enesejuhtimisoskused1. Väärtustest lähtumine − Juhindub oma töös ja kutsealases tegevuses sisearhitekti kutse eetika normidest. Arvestab ka teiste kutsevaldkondade spetsialistide käitumise aluseks olevate heade tavade ja standarditega.
2. Juhistest ja nõuetest lähtumine − Järgib tööd tehes asjakohaseid juhiseid, nõudeid, eeskirju, õigusakte, standardeid jmt.
3. Eesmärgi saavutamine − Teeb eesmärgi saavutamiseks kohaseid valikuid. Tegutseb järjekindlalt ülesande täitmise või tegevuse lõpuleviimise nimel.
4. Vastutuse võtmine − Seostab oma tegevust võimalike tagajärgedega ning on valmis ja võimeline tulemustest aru andma.

Lävimisoskused1. Suhtlemisoskus − On võimeline looma teiste inimestega kontakti, väljendab end arusaadavalt ja arvestab suhtluspartneri vajadustega.
2. Meeskonna- ja koostööoskus − Arvestab meeskonna vajaduste ja ühiste eesmärkidega ning teeb ülesannete täitmiseks teistega koostööd.
3. Eestvedamisoskus − Motiveerib teisi ühise eesmärgi nimel tegutsema. Vajaduse korral delegeerib ülesandeid.
4. Teabe esitamine − Jagab veenvalt asjakohast teavet.
5. Keeleoskus − Kasutab oma töös ja dokumentide koostamisel eesti keelt tasemel B2 **(**Lisa 1 – keelte oskustasemete kirjeldused) ja vähemalt ühte võõrkeelt tasemel B1. Kasutab korrektset erialaterminoloogiat.
6. Digitaalne kirjaoskus − Kasutab oma igapäevatöös arvutit infotöötluse, kommunikatsiooni, ohutuse ja probleemilahenduse osas iseseisva kasutaja tasemel ning sisuloome osas algaja tasemel (Lisa 2 – Digipädevuste enesehindamise skaala).
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Hoone sisearhitektuuri projekteerimine\*** | **EKR tase 6** |
| Tegevusnäitajad1. Analüüsib lähteandmeid. Osaleb töörühma liikmena ehitusprojekti lähteandmete kogumisel või kogub neid iseseivalt pädevuse piirides, kasutades asjakohaseid allikaid ja juhindudes etteantud tööülesandest. Kujundab lähteseisukohad ruumilise terviklahenduse koostamiseks. Koostab ehitusprojekti sisearhitektuuri osa lähteülesande ja ruumiprogrammi ning sõnastab tegevuskava.
2. Osaleb töörühma liikmena ruumiliste visioonide loomise ja eskiislahenduste koostamise protsessis või koostab neid iseseisvalt oma pädevuse piirides.
3. Osaleb töörühma liikmena ehitusprojekti sisearhitektuuri osa koostamisel eel-, põhi- ja tööprojekti staadiumis või koostab selle iseseisvalt oma pädevuse piirides, kooskõlas teiste ehitusprojekti osadega.
4. Vormistab ja esitab projekti tekstilise ja graafilise osa. Jagab osapooltele arusaadavalt projektiga seotud teavet.
5. Teeb oma pädevuse ja tööülesannete piires sisearhitektuuri osa lahenduste koostamisel koostööd omaniku ja tellijaga.
6. Kooskõlastab projekti sisearhitektuuri osa asjassepuutuvate ametkondadega
7. Nõustab projekti osapooli oma pädevuse piires.

\* oma pädevuse piires. Pädevuspiire ületavate projektidega töötab 7. taseme volitatud sisearhitekt vastavat pädevust omava sisearhitekti juhendamisel ja vastutusel. Pädevuse piirid on esitatud kutsestandardi osas A1 |
| **B.3.2. Autorijärelevalve tegemine** | **EKR tase 6** |
| Tegevusnäitajad1. Annab selgitusi oma pädevuse piirides koostatud sisearhitektuuri projekti kohta ja lahendab ehitamise käigus ja objekti üleandmisel tekkinud probleeme, mis tulenevad lahknevustest projekti ja tegeliku olukorra vahel.
2. Vaatab üle ja kooskõlastab tööprojektis nõutud tootejooniseid.

\* Pädevuse piirid on esitatud kutsestandardi osas A1 |
| **B.3.3. Mööbli ja sisustuselementide projekteerimine** | **EKR tase 6** |
| Tegevusnäitajad1. Selgitab välja tellija vajadused, lähtudes erinevatest nõuetest (ergonoomika, kohakesksus, funktsionaalsus, kasutatavad materjalid, tehnoloogilised ja eelarvelised võimalused jne).
2. Projekteerib vastavalt lähteülesandele mööblit ja sisustuselemente.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Aili Aasoja – Aasoja ProjektEero Jürgenson – OÜ ARS InterjöörElina Steinpilm – Eesti KunstiakadeemiaIlmar Heinsoo – Eesti Arhitektide LiitMaarja Valk-Falk – Eesti KunstiakadeemiaMerike Rannu – KOKO arhitektid OÜ, Eesti Ehituskonsultatsiooniettevõtete LiitPriit Põldme – Joonprojekt OÜVille Lausmäe – Eesti Kunstiakadeemia |
| 1. Kutsestandardi kinnitaja
 | Arhitektuuri, geomaatika, ehituse ja kinnisvara kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 2161 Ehitusarhitektid |
| 1. Viide Euroopa kvalifikatsiooniraamistikule (EQF)
 |  |
| **C.2. Kutse nimetus võõrkeeles** |
| Inglise keeles: *Interior Architect, level 6* |
| **C.3. Lisad** |
| Lisa 1. Keelte oskustasemete kirjeldusedLisa 2. Digipädevuste enesehindamise skaala  |